อุลตร้าแมนเนออส

อุลตร้าแมนเนออส (Urutoraman Neosu) เป็นภาพยนตร์ซีรีส์อุลตร้าซีรีส์ของซึบุรายะโปรดักชันส์
ในช่วงแรกออกฉายในรูปแบบหนังสั้นไพล็อตฟิล์ม และ งานอีเวนท์ไลฟ์โชว์ ในปี ค.ศ. 1995 ต่อในในปี ค.ศ. 2000 ได้นำซีรีส์นี้มาทำใหม่ในรูปแบบออริจินัลวิดีโอ

**ภาพรวม**

**เวอร์ชัน ค.ศ. 1995**
อุลตร้าแมนเนออส เป็นผลงานที่เปิดตัวในปี ค.ศ. 1995 โดยในช่วงแรกเป็นอุลตร้าแมนที่ถูกนำมาใช้ในการแสดงบนไลฟ์โชว์คู่กับ อุลตร้าเซเว่น 21 เท่านั้น ซึ่งได้ใช้เปิดตัวโชว์แสดงครั้งแรกที่ มิตซึอิกรีนแลนด์ และช่วงเวลาในขณะนั้นเป็นช่วงที่ซีรีส์ของอุลตร้าแมนยังไม่มีผลงานใหม่ทางโทรทัศน์ นับตั้งแต่ อุลตร้าแมน 80 สิ้นสุดการออกอากาศ รวมถึงมีผลงานเฉพาะทางวิดีโออย่างอุลตร้าแมนเกรทและอุลตร้าแมนพาวเวิร์ด ที่เป็นผลงานร่วมทุนทำกับบริษัทต่างประเทศ จึงต้องการที่จะทำผลงานเรื่องนี้เป็นผลงานที่เว้นวรรคจากอุลตร้าแมน 80 และได้ออกแบบตัวละครเรื่องนี้โดย มารุยามะ ฮิโรชิ
ในปี ค.ศ. 1995 ได้ทำภาพยนตร์รูปแบบไพล็อตฟิล์ม โดยทาคาโนะ โคอิจิ เป็นผู้กำกับถ่ายทำ เพื่อที่จะสร้างเป็นละครโทรทัศน์ชุด แต่ว่าในปี ค.ศ. 1996 ซึ่งเป็นช่วงฉลองครบรอบ 30 ปีของภาพยนตร์ชุดอุลตร้าแมน กลับถูกระงับในการทำผลิตทีวีซีรีส์เรื่องนี้ไป เนื่องจากต้องการที่ผลัดดันผลงาน อุลตร้าแมนทีก้า และ อุลตร้าแมนเซเอิร์ธ แทน แต่อย่างไรก็ดี เนออส กับ 21 ก็ยังคงได้ไปปรากฏตัวในงานต่างๆ ให้ผู้คนได้เห็นกันอยู่

**เวอร์ชัน ค.ศ. 2000**
หลังจากอุลตร้าแมนไกอาสิ้นสุดออกอากาศเมื่อ ปี ค.ศ. 1999 สึบุรายะ มาซาฮิโระ ได้กลับมาทำผลงานอีกครั้ง หลังจากสิ้นสุดการสร้าง อุลตร้าเซเว่น 1999 โดยได้ถูกทำในรูปแบบออริจินัลวิดีโอ มีจำนวนทั้งหมด 12 ตอน โดยนำทีมงานที่ทำอุลตร้าเซเว่นยุคเฮย์เซย์ ซึ่งเป้าหมายผู้ชมเหมาะสำหรับครอบครัวและสำหรับเด็กเช่นเดียวกับอุลตร้าแมนในยุคเฮย์เซย์ ความยาวของตัวเรื่องมี 25 นาทีต่อตอน

**เนื้อเรื่อง**

**ตัวละคร**

**HEART**
HEART (High-tech Earth Alert and Rescue Team) คือ ทีมสืบสวนพิเศษที่ก่อตั้งขึ้นโดยการรวบรวมเอาบุคลากรชั้นเลิศมาจากบรรดาสมาชิกที่สังกัดกับหน่วยงานป้องกันนานาชาติ ( มีชื่อเรียกกันโดยทั่วไปว่า DJ ) โดยมีภารกิจหลัก คือ การสืบสวนคดียากๆซึ่งรวมไปถึงเรื่องที่เป็นปรากฏการณ์เหนือธรรมชาติ หรือ เหตุการณ์แปลกประหลาดต่างๆ
ภายในฐานที่มั่นศูนย์บัญชาการของหน่วยงานป้องกันนานาชาติซึ่งตั้งอยู่บนใจกลางภูเขาในเขตชานเมืองโตเกียวคือสถานที่ที่กองบัญชาการของ HEART ตั้งอยู่ อาคารที่ตั้งอยู่ภายในฐานนั้นจะถูกสร้างเป็นอาคารใต้ดินขนาดใหญ่ซึ่งอยู่ในละแวกภูเขาโดยรอบ นอกจากนั้นยังมีทางลับใต้ดินที่เชื่อมโยงไปถึงเขตเมืองหลวง ฐานทัพแห่งนี้จะมีบุคลากรชั้นยอดจากหลายประเทศทั่วโลกมาประจำการกันอยู่ เพื่อคอยติดตามการทำงานของทีม HEART ด้วย
คางุระ เกนคิ (カグラ・ゲンキ) / อุลตร้าแมนนีออส
ชายหนุ่มวัย 24 ปี ผู้เปี่ยมไปด้วยความสดใสร่าเริงและมีนิสัยเลือดร้อนมักจะทำอะไรไม่ค่อยคิดหน้าคิดหลัง เขาเป็นคนที่พร้อมจะเผชิญกับอุปสรรคต่างๆได้โดยไม่เกรงกลัว
มินาโตะ กอนปาจิ (ミナト・ゴンパチ)
อุเอมาซึ ฮิโนโรบุ (ウエマツ・ヒロノブ)
ฮิโนะ ทาคาโยชิ (ヒノ・タカヨシ)
ฮายามิ นานะ (ハヤミ・ナナ)
คิตาบายาชิ อายูมิ (キタバヤシ・アユミ)

**หน่วยข้อมูลทางสำนักคณะรัฐมนตรี**
ฟูจิวาระ โยโกะ (フジワラ・ヨウコ) 
คาตากิริ (カタギリ)
คิซารางิ (キサラギ)

**นักรบอุลตร้าที่ปรากฏตัว**
โซฟี่ (ゾフィー)
หัวหน้าหน่วยพิทักษ์อวกาศแห่งเนบิวล่า M78 ซึ่งเป็นผู้ที่ช่วยเหลือ คางุระ เก็นคิ ที่กระเด็นลอยออกไปในอวกาศแทนเพื่อนร่วมงานของเขา ในตอนนั้นเองเขาได้มอบ เอสเทรลเลอร์ อุปกรณ์แปลงร่าง ให้กับ คางุระ ที่รวมร่าง เป็นหนึ่งเดียวกับเนออสแล้ว
อุลตร้าเซเว่น 21 (ウルトラセブン21)

**อุลตร้าแมนเนออส**

**ข้อมูล**
เมื่อคางุระทำการแปลงร่างโดยใช้เอสเทรลเลอร์ และชูขึ้นมาทำให้สามารถแปลงร่างเป็นอุลตร้าแมนนีโอส์ โดยท่าการต่อสู้ของนีโอส์นั้นจะเป็นการต่อสู้แบบความว่องไวเป็นหลัก
*ที่กำเนิด: นครแห่งแสงดาวเนบิวล่า M78
*สังกัด: นักรบกองบัญชาการ
*ส่วนสูง: 58 เมตร
*น้ำหนัก: 59,000 ตัน
*ระดับความเร็วในการบิน: 30 มัค
*ระดับความเร็วในการวิ่ง: 6 มัค
*ระดับการดำน้ำ: 3 มัค
*ระดับการกระโดดสูง: 1600 เมตร.                              
•อายุ 8,900ปี

**กระบวนท่าไม้ตาย**
ลำแสงนีโอแม็กเนี่ยม
อุลตร้าเอ็ตตี้บีม
นีออสเชลนัคเคิล
นีออสสแลช
อุลตร้ามัลติบีม
นีออสพั๊นช์
นีออสคิ๊ก

**อุลตร้าเซเว่น 21**

**ข้อมูล**
อุลตร้าเซเว่น 21 เป็นนักรบอุลตร้าที่อยู่สังกัดหน่วยสายตรวจอวกาศที่แยกย่อยจากหน่วยของนักรบอุลตร้าเป็นผู้ช่วยของนีโอส์โดยมีความสามารถในการแปลงร่างเป็นมนุษย์ทุกๆคนเพื่อช่วยเหลือนีโอส์ในยามวิกฤติ
*ที่กำเนิด: นครแห่งแสงดาวเนบิวล่า M78
*สังกัด: นักรบสายตรวจตราอวกาศ
*ส่วนสูง: 56 เมตร
*น้ำหนัก: 57,000 ตัน
*ระดับความเร็วในการบิน: 26 มัค
*ระดับความเร็วในการวิ่ง: 7.7 มัค
*ระดับการดำน้ำ: 2.5 มัค
*ระดับการกระโดดสูง: 1300 เมตร
•อายุ12,000

**กระบวนท่าไม้ตาย**
ลำแสง เลเซียช็อต
เวลซาร์ด หรือ 21 สลักเกอร์
ลำแสง แอดเรี่ยม
21 แอทแท็คบีม
อุลตร้าสต็อป

**สัตว์ประหลาดและมนุษย์ต่างดาวที่ปรากฏ**
สัตว์ประหลาดสายแร่ อาร์นากัลเก้ (鉱脈怪獣 アーナガルゲ)- ความสูง: 64 เมตร- น้ำหนัก: 80,000 ตัน- สถานที่ปรากฎ: เหมืองแร่อางะในเขตแอล์ปตอนกลาง- อาวุธ: แขนที่มีลักษณะคล้ายหอก, ความสามารถในการคืนชีพ
กลุ่มจุลินทรีย์ปรสิตที่เกาะอยู่ตามหินแร่จำนวนนับไม่ถ้วนได้มารวมตัวกันจนกลายร่างเป็นสัตว์ประหลาดแล้วเริ่มออกอาละวาดไปทั่ว แม้ว่ามันจะมีพลังในการคืนชีพที่จัดอยู่ในระดับสูง แต่พอเจอกับมิซไซล์แช่แข็งของหน่วย HEART เข้าไปก็ถึงกับแข็งทื่อจนขยับไปไหนไม่ได้ และในโอกาสนั้นเองเนออสจึงได้ยิง ลำแสงเนโอแมกเนี่ยม อัดใส่มันจนแหลเป็นผุยผง
*ปรากฏตัวในตอนที่ 1
มนุษย์ต่างดาวมันสมอง ซามุ (ザム星人)- ความสูง: 2.2 - 60 เมตร- น้ำหนัก: 157 กิโลกรัม - 65,000 ตัน- สถานที่ปรากฎ: ดาวซามุ- อาวุธ: ปล่อยลำแสงจากดวงตา
มนุษย์ต่างดาวผู้ลี้ภัยออกมาจากดาวบ้านเกิดซึ่งกลายเป็นรังที่อยู่ของพวกสัตว์ประหลาด เนื่องด้วยผลกระทบจากปรากฎการณ์ดาร์คแมตเตอร์จนต้องพเนจรอยู่ในกาแลคซี่ทางช้างเผือกแห่งนี้ เขาได้สร้างหอคอยขนาดยักษ์ขึ้นมาเพื่อต้องการใช้ประโยชน์จากดาร์คแมตเตอร์ที่เกิดขึ้นบนโลกในการทดลองทำให้เผ่าพันธุ์ของตนเองวิวัฒนาการรุดหน้าไปอีกขั้นหนึ่ง แต่ทว่าผลการทดลองนั้นกลับผิดพลาด จึงทำให้หัวหน้ากลุ่มของพวกซามุกลายร่างยักษ์แล้วเที่ยวอาละวาดทำลายบ้านเมืองจนพังพินาศ แต่พอเขารู้ว่าแผนการที่ทำมาทั้งหมดล้มเหลวเขาจึงได้ขอร้องให้อุลตร้าแมนเนออสช่วยกำจัดเขา ดังนั้นเนออสจึงต้องจำใจใช้ท่า เนโอแมกเนี่ยม ส่งมนุษย์ดาวซามุให้ไปสู่สุคติ
*ปรากฏตัวในตอนที่ 2
;มนุษย์ต่างดาวมันสมอง ซามุ II (ザム星人II)
:* ความสูง: 2 เมตร
:* น้ำหนัก: 153 กิโลกรัม
:* สถานที่ปรากฎ: ดาวซามุ
:* อาวุธ: ความสามารถในการแปลงร่าง
: มนุษย์ต่างดาวที่มายังโลกอีกครั้งเพื่อต้องการจะล้างแค้นให้แก่หัวหน้ากลุ่มของเขาซึ่งถูกเนออสกำจัดลงไป เขาได้วางแผนขัดขวางไม่ให้ชาวโลกหลุดออกจากอันบาลานซ์โซน (ปรากฎการณ์ที่สร้างให้เกิดสภาวะไร้สมดุล) โดยอาศัยการแปลงโฉมเป็นศาสตราจารย์โอโทโมะแฝงตัวเข้ามา แต่ทว่าเซเว่น 21 ก็ได้ปรากฎตัวออกมาขัดขวางเขาในร่างขนาดเท่ามนุษย์ จนสามารถหยุดยั้งแผนการของเขาไว้ได้
:*ปรากฏตัวในตอนที่ 6
;มนุษย์ต่างดาวมันสมอง ซามุ III (ザム星人III)
:* ความสูง: 61 เมตร
:* น้ำหนัก: 73,000 ตัน
:* สถานที่ปรากฎ: ดาวซามุ
:* อาวุธ: วิชาขยายร่าง
: มนุษย์ดาวซามุได้ขยายร่างยักษ์ออกมาต่อสู้กับกราว์เพื่อปกป้องยานอวกาศของพวกเขาและ เอสเลอร์เด็กหนุ่มชาวดาวซามุผู้มีพลังความสามารถในการวิวัฒนาการตนเองซ่อนเร้นอยู่ แต่ทว่าเมื่อต้องเผชิญกับความแข็งแกร่งของกราว์ซึ่งถือเป็นสิ่งมีชีวิตที่แข็งแกร่งที่สุดในอวกาศ ลำพังเพียงฝีมือของเขาจึงมิอาจเทียบมันได้เลยแม้แต่น้อย สุดท้ายเขาจึงต้องพบกับจุดจบอันน่าอนาถ เมื่อโดนลำแสงของกราว์ที่ยิงออกมาจากเขาทั้งสามทำลายจนแหลกไปเป็นผุยผง
:*ปรากฏตัวในตอนที่ 11
;เอซูร่า (エスラー)
:* ความสูง: 193 เซนติเมตร
:* น้ำหนัก: 150 กิโลกรัม
:* สถานที่ปรากฎ: ดาวซามุ
:* อาวุธ: ปลอมตัวเป็นมนุษย์, ปล่อยสายฟ้าออกมาจากก้ามปู, มอบพลังให้กับสิ่งมีชีวิตอื่น
: มนุษย์ดาวซามุคนสุดท้าย ซึ่งชื่อของเขาในภาษาดาวซามุแปลว่า "ความหวัง" ภารกิจของเอซูร่าคือการเสียสละตัวเองเพื่อฟื้นฟูเผ่าพันธุ์ของเขา แต่เนื่องด้วยการมาถึงของเมนช์ไฮทต์ ทำให้เขาต้องสละพลังของตัวเองให้กับเนออสและเซเว่น 21 และทิ้งชะตากรรมของเผ่าพันธุ์ตนเองไป
:*ปรากฏตัวในตอนที่ 11 และ 12
สัตว์ประหลาดนักล่าอาณานิคม ซีโกเรี่ยน (群体怪獣 シーゴリアン)- ความสูง: 69 เมตร- น้ำหนัก: 52,000 ตัน- สถานที่ปรากฎ: ชายฝั่งท่าเรือนางาอิ- อาวุธ: ยิงลำแสงจากหัว, ฟาดหาง, กัด
สัตว์ประหลาดซึ่งถือกำเนิดจากฝูงปลาในทะเลสาบและมหาสมุทรจำนวนมากว่ายมาก่อตัวรวมกันจนกลายเป็นรูปเป็นร่างขึ้นมา ในบางครั้งเหล่าฝูงปลาจะแยกตัวกันแล้วกลับมาก่อตัวรวมกันใหม่เพื่อเดินทางไปมาตามทางน้ำสายเล็กๆ ดังนั้นมันจึงสามารถไปปรากฎตัวขึ้นที่พิพิทธภัณฑ์สัตว์น้ำหรือที่ท่าเรือนางาอิได้โดยไร้ร่องรอย แต่สุดท้ายอุลตร้าแมนเนออสได้ใช้ท่า ลำแสงอุลตร้ารีลีส ทำให้มันกลับไปเป็นฝูงปลาดังเดิมแล้วแหวกว่ายกลับสู่ทะเลอีกครั้ง
*ปรากฏตัวในตอนที่ 3
สัตว์ประหลาดขั้วโลกเหนือ โนซีร่า (北極怪獣 ノゼラ)- ความสูง: 65 เมตร- น้ำหนัก: 73,000 ตัน- สถานที่ปรากฎ: ขั้วโลกเหนือ- อาวุธ: กงเล็บตะขอ, กระดองอันแข็งแกร่งที่อยู่ตรงหลัง
สัตว์ประหลาดที่สันนิษฐานกันว่าน่าจะถือกำเนิดขึ้นมาในช่วงที่โลกโคจรผ่านดาร์คแมตเตอร์เมื่อ 3 ล้านปีก่อน และด้วยพลังแห่งดาร์คแมตเตอร์นี้เองจึงทำให้มันตื่นขึ้นมาจากการหลับไหลอันยาวนานอีกครั้ง จากนั้นมันจึงได้บินมุ่งหน้ามายังกรุงโตเกียว แต่ทว่าสุดท้ายมันก็ถูกจัดการด้วย ลำแสงเนโอแมกเนี่ยม ของเนออส
*ปรากฏตัวในตอนที่ 4
สัตว์ประหลาดขั้วโลกใต้ ซาโซร่า (南極怪獣 サゾラ)- ความสูง: 70 เมตร- น้ำหนัก: 36,000 ตัน- สถานที่ปรากฎ: ขั้วโลกใต้- อาวุธ: ยิงลำแสงทำลายออกมาจากเขา, บินด้วยความเร็วสูง
สัตว์ประหลาดอีกตนหนึ่งที่ฟื้นขึ้นมาจากนิทราเมื่อ 3 ล้านปีก่อนเช่นเดียวกับโนซีร่า หลังจากที่มันตื่นขึ้นมา มันก็รีบบินตามโนซีร่ามาด้วยความเร็ว 4 มัค เพื่อบุกจู่โจมกรุงโตเกียวทันที สัตว์ประหลาดทั้ง 2 ตนนี้ได้ร่วมมือกันสร้างความเสียหายให้แก่บ้านเมืองเป็นอย่างมาก แต่ด้วยการโจมตีประสานงานกันระหว่างเนออสกับเซเว่น 21 จึงทำให้พวกมันเริ่มอ่อนแรงลงจนเปิดโอกาสให้ เซเว่น 21 ใช้ ลำแสงเลเซียช็อต ยิงใส่มันจนระเบิดไป
*ปรากฏตัวในตอนที่ 4
สัตว์ประหลาดแมลง ชิลโดบัน (昆虫怪獣 シルドバン)- ความสูง: 50 เมตร- น้ำหนัก: 49,000 ตัน- สถานที่ปรากฎ: นิคมอาซาฮิงาโอกะ- อาวุธ: กงเล็บ, พละกำลังอันมหาศาล
สัตว์ประหลาดที่ปรากฎตัวออกมาได้ไม่ทันไรก็ถูกกระสุนเจาะเกราะ 07 ของยานฮาร์ทวินเนอร์ยิงเล่นงานเข้าที่ลำตัวจนม่องไป ทว่าหลังจากนั้นมันก็ถูกบัคคาคูนควบคุมร่างและปรากฎตัวขึ้นมาจากผืนดินอีกครั้งในสภาพที่เป็นซากศพเน่าเปื่อย จนในที่สุดเมื่อบัคคาคูนโดนจัดการลงไปร่างกายของมันจึงหยุดการเคลื่อนไหวทันที
*ปรากฏตัวในตอนที่ 5
สัตว์ประหลาดปรสิต บัคคาคูน (寄生怪獣 バッカクーン)- ความสูง: 49 เมตร- น้ำหนัก: 47,000 ตัน- สถานที่ปรากฎ: นิคมอาซาฮิงาโอกะ- อาวุธ: พ่นสปอร์พิษออกมาจากปาก, ควบคุมซากศพสัตว์ประหลาดที่ไปเป็นกาฝากอยู่
สัตว์ประหลาดปรสิตที่มาเกาะกินซากศพของชิลโดบันตอนแรกมันจะปรากฎตัวออกมาบนพื้นดินในลักษณะของดอกเห็ดขนาดยักษ์ จากนั้นมันจึงค่อยเปลี่ยนร่างกลายมาเป็นสัตว์ประหลาดในภายหลัง มันจะใช้เส้นใยที่อยู่ด้านหลังในการดูดซึมสารอาหารจากตัวศพพร้อมกับสามารถควบคุมร่างของศพได้ในขณะเดียวกัน แต่หลังจากที่เส้นใยของมันถูกยานฮาร์ทวินเนอร์ที่ จนท.ฮิโนะ เป็นผู้บังคับยานอยู่เล็งโจมตีจนขาดและเริ่มอ่อนแรงลง เนออสก็ได้จัดการมันด้วย ลำแสงเนโอแมกเนี่ยม จนคว้าชัยมาได้ในที่สุด
*ปรากฏตัวในตอนที่ 5
หุ่นยนต์แห่งการล้างแค้น ซามุรีเวนเจอร์ (ロボット怪獣 ザムリベンジャー)- ความสูง: 63 เมตร- น้ำหนัก: 72,000 ตัน- สถานที่ปรากฎ: ดาวซามุ- อาวุธ: ยิงกระสุนแสงจากแขนทั้งสองข้าง, บีมลำแสง, เกราะอันแข็งแกร่ง, ม่านพลังบาเรีย
อาวุธทำลายที่มนุษย์ดาวซามุส่งมาเพื่อทำลายศูนย์ประชุมแผนมาตรการแก้ไขสภาวะไร้สมดุลโดยเฉพาะ มันสามารถเปลี่ยนร่างจากยานบินกลายเป็นหุ่นยนต์ได้ในชั่วพริบตา กำไรข้อมือที่ศจ.โอโทโมะ (หรือก็คือมนุษย์ดาวซามุแปลงตัวมา) ได้มอบให้แก่เลขารัฐมนตรีฟุจิวาระนั้นก็คืออุปกรณ์ควบคุมซามุรีเวนเจอร์นั่นเอง ร่างกายของมันมีความแข็งแกร่งทนทานมากต่อให้ไม่ว่าจะโดนโจมตีในรูปแบบใดก็ไม่รู้สึกสะทกสะท้านแม้แต่น้อย แต่ว่าเมื่อเนออสต่อยทะลวงเข้าไปที่ดวงไฟตรงหน้าของมัน มันก็หยุดการทำงานลงทันที
*ปรากฏตัวในตอนที่ 6
ไดโนเสาร์จอมอาละวาด ร็อคอีทเตอร์ (凶暴竜 ロックイーター)- ความสูง: 64 เมตร- น้ำหนัก: 70,000 ตัน- สถานที่ปรากฎ: เกาะอารางามิในมหาสมุทรแปซิฟิก- อาวุธ: พุ่งชน, กัด, ฟาดหาง
สัตว์ประหลาดกินเนื้อซึ่งอาศัยอยู่รวมกันเป็นฝูงบนเกาะอารางามิ พวกมันจะมีขนาดแตกต่างกันออกไปและในบรรดานั้นจะมีร็อคอีทเตอร์ขนาดยักษ์อาศัยอยู่ด้วยพวกมันพยายามจะบุกเข้ามาจู่โจมนารุเซะและเหล่าสมาชิกของทีม HEART แต่กลับโดนคิงส์บามอสที่กำลังคลุ้มคลั่งอยู่ใช้กงเล็บจัดการไปในพริบตาเดียว
*ปรากฏตัวในตอนที่ 7
สัตว์ประหลาดเปลี่ยนโฉม คิงส์บามอส (変貌怪獣 キングバモス)- ความสูง: 1.85 - 62 เมตร- น้ำหนัก: 160 กิโลกรัม - 69,000 ตัน- สถานที่ปรากฎ: เกาะอารางามิในมหาสมุทรแปซิฟิก- อาวุธ: กงเล็บ, โจมตีด้วยสายฟ้าจากลำตัว
ยามใดที่ "บาโม่จัง" เกิดรู้สึกประสาทตื่นตัวขึ้นมาเซลล์ในร่างกายของมันจะแพร่พันธุ์จนทำให้มันมีขนาดใหญ่โตขึ้นและพร้อมที่จะออกอาละวาด แต่พอมันได้ยินเสียงจากหีบเพลงของนารุเซะที่ถืออยู่มันก็มีอาการสงบลง หลังจากนั้นเนออสจึงได้ใช้ท่า ลำแสงอุลตร้ามินิมั่ม ทำให้มันกลับคืนสู่ร่างเดิม
*ปรากฏตัวในตอนที่ 7
อสูรปีศาจมายาศักดิสิทธิ์ ราฟเลเชี่ยน (幻聖魔獣 ラフレシオン)- ความสูง: 66 เมตร- น้ำหนัก: 74,000 ตัน- สถานที่ปรากฎ: ในทะเลบริเวณน่านสมุทรมิยาซากิ- อาวุธ: ยิงกระสุนเพลิงออกมาจากปาก, ฟาดหาง
มันคือสัตว์ประหลาดที่มีลักษณะเหมือนกับราฟเลเชี่ยนที่ศจ.อุซามิได้จินตนาการเอาไว้ แต่แท้ที่จริงแล้วมันเป็นสัตว์ประหลาดที่มีนิสัยชั่วร้ายมาก แสงที่ปล่อยออกมาจากเขาของมันสามารถช่วยให้ทะเลหรือภูเขาซึ่งถูกมลพิษคุกคามฟื้นคืนสู่สภาพเดิมได้ แต่ในทางกลับกันแสงนั่นกลับเป็นภัยต่อสิ่งมีชีวิตทั้งหมดที่อยู่ในบริเวณนั้น สุดท้ายเนออสได้ใช้ท่า อุลตร้าไลท์ซอร์ด ฟันมันจนพินาศไป
*ปรากฏตัวในตอนที่ 8
ไดโนเสาร์รวมร่าง คิงส์ไดนาส (合体恐竜 キングダイナス)- ความสูง: 67 เมตร- น้ำหนัก: 78,000 ตัน- สถานที่ปรากฎ: ด้านหลังภูเขาของสวนสนุกมิตซึอิกรีนแลนด์ในจังหวัดคุมาโมโตะ- อาวุธ: ยิงกระสุนเพลิงออกมาจากปาก, พุ่งชน
ฟอสซิลของไดโนเสาร์ทั้ง 3 สายพันธุ์ซึ่งถูกฝังเอาไว้ที่ด้านหลังภูเขาของสวนสนุกมิตซึอิกรีนแลนด์ได้กลายร่างเป็นสัตว์ประหลาดตนนี้ขึ้นมาด้วยผลจากดาร์คแมตเตอร์ เนื่องจากมันเป็นสัตว์ประหลาดซึ่งมีหน่วยพันธุกรรมของไทแรนโนซอรัส, ไทรเซอราทอปและสเตโกซอรัสอยู่จึงทำให้รูปร่างหน้าตาของมันดูเหมือนกับจับเอาไดโนเสาร์ทั้ง 3 สายพันธุ์นี้มาฟิวชั่นรวมกัน ขณะที่มันต่อสู้กับเนออส มันได้ใช้ท่าพุ่งเข้าชนหลายครั้งจนทำเอาเนออสถึงกับสะบักสะบอมไปไม่น้อย แต่ด้วยเสียงเชียร์ให้กำลังใจของพวกเด็กๆจึงทำให้เนออสฮึดขึ้นมาสู้ใหม่ แล้วใช้ท่า อุลตร้าเอดี้บีม จัดการแยกร่างเลาะผิวหนังของมันออกมาจนเหลือแต่โครงกระดูก อนึ่งเวลาที่คิงส์ไดนาสยิงบอลเพลิงออกมาจากปากจะมีเสียงคล้ายเอฟเฟกต์ในเกมส์ดังออกมา
*ปรากฏตัวในตอนที่ 9
สัตว์ประหลาดอุกกาบาต กีก้าเดรด (隕石怪獣 ギガドレッド)- ความสูง: 62 เมตร- น้ำหนัก: 85,000 ตัน- สถานที่ปรากฎ: ชั้นบรรยากาศสตราโสเฟียร์- อาวุธ: ยิงลำแสงพิฆาตออกมาจากดวงตา, ยิงมิซไซล์
กลุ่มจุลินทรีย์ที่อาศัยอยู่ในอวกาศได้รวมตัวกับดาวเทียมจำนวนมากแล้ววิวัฒนาการจนเกิดเป็นสัตว์ประหลาดตนนี้ขึ้นมา มันไม่ได้ดูดกลืนแต่เพียงดาวเทียมสื่อสารเข้าไปเท่านั้นแต่มันยังได้ดูดกลืนดาวเทียมทางทหารไปอีกด้วย สุดท้ายในขณะที่มันกำลังลอยขึ้นไปบนฟ้าด้วยผลจากอุปกรณ์สกัดกั้นแรงโน้มถ่วงของทีม HEART เนออสกับเซเว่น 21 จึงได้ช่วยกันพามันออกไประเบิดที่นอกชั้นบรรยากาศ
*ปรากฏตัวในตอนที่ 10
สัตว์ประหลาดมือสังหาร กราว์ (暗殺怪獣 グラール)- ความสูง: 66 เมตร- น้ำหนัก: 66,000 ตัน- สถานที่ปรากฎ: อวกาศ- อาวุธ: ปล่อยบีมลำแสงจากเขา, ยิงกระสุนเพลิงออกมาจากปาก
สิ่งมีชีวิตที่แข็งแกร่งที่สุดที่เมนช์ไฮทต์เป็นผู้สร้างขึ้นมา โดยการนำเอาสิ่งมีชีวิตประหลาดๆนานาชนิดมารวมร่างเข้าไว้ด้วยกัน หน้าที่ของมันคือการเป็นมือสังหารผู้คอยกวาดล้างมนุษย์ดาวซามุให้หมดสิ้นเผ่าพันธุ์ไป ตอนแรกมันได้ดูดเอาพลังงานของเนออสไปแล้วทำลายทุกสิ่งทุกอย่างจนราบคาบ แต่เนออสก็ได้เค้นพลังเฮือกสุดท้ายปล่อยลำแสง อุลตร้าเอดี้บีม ออกมาใส่มันจนคว้าชัยชนะมาได้ในที่สุด
*ปรากฏตัวในตอนที่ 11
จอมราชันย์ผู้วิวัฒนาการถึงขั้นขีดสุด เมนช์ไฮทต์ (究極進化帝王 メンシュハイト)- ความสูง: 69 เมตร- น้ำหนัก: 96,000 ตัน- สถานที่ปรากฎ: อวกาศ- อาวุธ: สะบัดปีกสร้างลมกรรโชก, ใช้ดวงตาที่ 3 ซึ่งอยู่ตรงหน้าผากสร้างเพลิงโลกันตร์, ใช้พลังจิตจากดวงตาที่ 3 หยุดการเคลื่อนไหวของศัตรู
เมนช์ไฮทต์ ซึ่งโดยปกติแล้วจะคงสภาพอยู่ในร่างของมนุษย์ได้เปิดเผยร่างที่แท้จริงของตนเองออกมาให้เห็นในที่สุด รูปโฉมของมันนั้นช่างดูราวกับปีศาจร้ายในจินตนาการของมนุษย์ มันได้ใช้พลังที่มีอยู่อย่างท่วมท้นเข้าจู่โจมเนออสและเซเว่น 21 จนทำให้ทั้งคู่ต้องพ่ายแพ้อย่างหมดรูป แต่ทว่า ด้วยท่าลำแสงดับเบิ้ล (ท่ายิงคู่) ของ เนออส กับ เซเว่น 21 ที่ฟื้นคืนชีพขึ้นมาอีกครั้งโดยการพลีชีพของเอซูร่าจึงทำให้สามารถจัดการมันจนสูญสลายไปได้ในที่สุด
*ปรากฏตัวในตอนที่ 11 และ 12
;จอมราชันย์ผู้วิวัฒนาการถึงขั้นขีดสุด เมนช์ไฮทต์ (ร่างมนุษย์)
:* ความสูง: ไม่ปรากฎแน่ชัด
:* น้ำหนัก: ไม่ปรากฎแน่ชัด
:* สถานที่ปรากฎ: อวกาศ
:สิ่งมีชีวิตทรงภูมิปัญญาซึ่งถือกำเนิดมาจากวิวัฒนาการของดาร์คแมตเตอร์ มันคือราชาผู้ปกครองดาวซามุคนใหม่ซึ่งได้วางแผนหมายจะถอนรากถอนโคนชาวดาวซามุให้สูญสิ้น โดยมันได้ยื่นคำประกาศท้ารบมายังชาวโลกที่พยายามจะปกป้องมนุษย์ดาวซามุที่เหลือเอาไว้
:*ปรากฏตัวในตอนที่ 11

**รายชื่อตอน**
ตอนที่ 1 "กำเนิดเนออส"
*ตอนที่ 2 "ปริศนาของดาร์คแมตเตอร์"
*ตอนที่ 3 "สัญญาณ SOS จากผืนสมุทร"
*ตอนที่ 4 "มนุษย์ยักษ์สีแดง ! เซเว่น 21"
*ตอนที่ 5 "สายใยที่มองไม่เห็น"
*ตอนที่ 6 "การแก้แค้นของชาวดาวซามุ"
*ตอนที่ 7 "ราชันย์แห่งห่วงโซ่อาหาร"
*ตอนที่ 8 "โลกที่หวนคืน ทีม HEART มุ่งหน้าสู่แดนใต้ ! "
*ตอนที่ 9 "รถไฟเหาะไดโนเสาร์ของพวกเรา"
*ตอนที่ 10 "รีบตัดสินใจ ! ปฏิบัติการกู้ภัย SX"
*ตอนที่ 11 "อสูรสังหารจากอวกาศ"
*ตอนที่ 12 "นักรบแห่งแสงสว่าง จงเคียงอยู่คู่นิรันดร์"
น